**Ministru kabineta rīkojuma projekta**

**“Par nekustamā īpašuma “Ziemeļu tuvā pievadstacija” Rembates pagastā, Ķeguma novadā pirkšanu Nacionālo bruņoto spēku Aviācijas bāzes paplašināšanai”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta (turpmāk – MK) rīkojuma projekts sagatavots, lai atļautu Aizsardzības ministrijai (turpmāk – AM) atsavināt sabiedrības vajadzībām – Nacionālo bruņoto spēku Aviācijas bāzes paplašināšanai – privātpersonai piederošu nekustamo īpašumu.MK rīkojums stāsies spēkā ar tā parakstīšanas brīdi. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Sabiedrības vajadzībām nepieciešamā nekustamā īpašuma atsavināšanas likuma (turpmāk – Likums) 9. panta pirmā daļa.2018. gada 7. augusta MK sēdes protokollēmums, AM informatīvais ziņojums “Par nekustamo īpašumu atsavināšanu Ķeguma novadā un Lielvārdes novadā Nacionālo bruņoto spēku Aviācijas bāzes paplašināšanai” (prot. Nr. 37, 90. §, TA-1331-DV). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2018. gada 7. augusta MK sēdē (prot. Nr. 37, 90. §, TA-1331-DV) konceptuāli atbalstīja Nacionālo bruņoto spēku Aviācijas bāzes attīstību un paplašināšanu, lai nodrošinātu lidlauka sertificēšanu, aeronavigācijas aprīkojuma pilnvērtīgu darbību, lidjoslas paplašināšanu, jaunu infrastruktūras objektu būvniecību, drošības prasību ievērošanu un operatīvo dienestu iespējas ātri reaģēt ar aviāciju saistītās ārkārtas situācijās.Saskaņā ar Nacionālo bruņoto spēku attīstības plānu 2016.–2028. gadam (apstiprināts ar 2016. gada 29. novembra MK rīkojumu “Par Nacionālo bruņoto spēku attīstības plānu 2016.–2028. gadam”, TA-2537-DV) aviācijas bāzes attīstība ir ilgtermiņa projekts. Īstenojot to, Latvijā tiek veidots NATO prasībām atbilstošs militārais lidlauks, lai nodrošinātu atbalstu operācijām un mācību atbalstu NATO gaisa kuģiem.Saskaņā ar Likuma 2. pantu valsts aizsardzības vajadzībām – Nacionālo bruņoto spēku Aviācijas bāzes infrastruktūras paplašināšanai un attīstībai – ir nepieciešams atsavināt nekustamo īpašumu “Ziemeļu tuvā pievadstacija” Rembates pagastā, Ķeguma novadā un atsavināšana ir vienīgais veids, lai sasniegtu šo mērķi.Informatīvajā ziņojumā “Par nekustamo īpašumu atsavināšanu Ķeguma novadā un Lielvārdes novadā Nacionālo bruņoto spēku Aviācijas bāzes paplašināšanai” (prot. Nr. 37, 90. §, TA-1331-DV) ir sniegts izvērtējums un pamatojums nepieciešamo nekustamo īpašumu, tai skaitā rīkojuma projektā minētā nekustamā īpašuma, atsavināšanai valsts aizsardzības vajadzībām un secināts, ka atsavināšana ir vienīgais veids mērķa sasniegšanai. Nekustamais īpašums “Ziemeļu tuvā pievadstacija” Rembates pagastā, Ķeguma novadā (nekustamā īpašuma kadastra Nr. 7484 005 0144) sastāv no zemes vienības (kadastra apzīmējums 7484 005 0144) 0,74 ha platībā un divām būvēm – dzīvojamās mājas (būves kadastra apzīmējums 7484 005 0031 001), pagraba (būves kadastra apzīmējums 7484 005 0031 002) – un robežojas ar valsts īpašumā AM valdījumā esošās Nacionālo bruņoto spēku Aviācijas bāzes teritoriju. Privātpersonas T. Doroškevičas īpašuma tiesības uz nekustamo īpašumu ir nostiprinātas Zemgales rajona tiesas Rembates pagasta zemesgrāmatas nodalījumā Nr. 384 (ieraksts izdarīts 2013. gada 19. novembrī).Nekustamā īpašuma valsts kadastra informācijas sistēmā (turpmāk – NĪVKIS) nekustamajam īpašumam apgrūtinājumi nav reģistrēti, noteikts zemes lietošanas mērķis – individuālo dzīvojamo māju apbūve.Uz zemes vienības atrodas NĪVKIS un zemesgrāmatā nereģistrēta palīgēka. Par nereģistrētās palīgēkas (šķūnis/garāža) piederību nekustamā īpašuma sastāvam un nekustamā īpašuma īpašniecei liecina:* nekustamā īpašuma vērtējums, kurā minēts, ka palīgēkas pēc to funkcionalitātes un tehniskā stāvokļa ir pielīdzināmas novērtējamā īpašuma sastāvā ietilpstošām palīgēkām;
* nekustamā īpašuma 2019. gada 17. jūlija apskates akts, kurā uzskaitīta palīgēka (šķūnis/garāža), ko parakstījusi nekustamā īpašuma īpašniece;
* nekustamā īpašuma īpašnieces 2019. gada 27. februāra vēstule, kurā apliecināts, ka īpašums nav apgrūtināts.

Kā arī atbilstoši Civillikuma 853. pantam visas tiesiskās attiecības, kas zīmējas uz galveno lietu, pašas par sevi attiecas arī uz tās blakus lietām, tādējādi, atsavinot galveno lietu, pie tās piederīga blakus lieta šaubu gadījumā atzīstama par atsavinātu kopā ar to, ja vien nav tieši noteikts pretējais.Saskaņā ar Likuma 18. pantu un MK 2011. gada 15. marta noteikumu Nr. 204 “Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” (turpmāk – Noteikumi) 13. punktu 2019. gada 31. janvārī īpašniecei ir nosūtīts paziņojums par nekustamā īpašuma atsavināšanas nepieciešamību (Valsts aizsardzības militāro objektu un iepirkumu centra (turpmāk – Centrs) vēstule Nr. NOS/2019-874).Saskaņā ar aizsardzības ministra 2018. gada 21. decembra pavēli Nr. 197-P “Par nekustamo īpašumu atsavināšanu Ķeguma novadā un Lielvārdes novadā Nacionālo bruņoto spēku Aviācijas bāzes paplašināšanai” izveidotā Taisnīgas atlīdzības noteikšanas komisija (turpmāk – Komisija) 2019. gada 15. augusta sēdē ir aprēķinājusi atlīdzību par nekustamā īpašuma atsavināšanu 7 700,00 *euro* apmērā, kas atbilst sertificētā nekustamā īpašuma vērtētāja noteiktajam nekustamā īpašuma tirgus vērtības un kompensējamo zaudējumu aprēķinam (SIA “VCG Ekspertu grupa” novērtējums sagatavots 2019. gada 29. jūlijā; saņemts Centrā 2019. gada 29. jūlijā Nr. AKTI/2019-3631).Centrs 2019. gada 7. oktobra vēstulē ir informējis īpašnieci par aprēķināto atlīdzību par nekustamā īpašuma atsavināšanu un uzaicinājis piedalīties Komisijas sēdē noteiktās atlīdzības izvērtēšanai (Centra vēstule Nr. NOS/2019-6661).2019. gada 24. oktobra Komisijas sēdē, izvērtējot Komisijas aprēķināto atlīdzību par nekustama īpašuma atsavināšanu, īpašniece nav piekritusi aprēķinātajai atlīdzībai un izteikusi priekšlikumu noteikt atlīdzību par īpašumā augošajiem ilggadīgajiem stādījumiem (atsevišķi augošiem kokiem).2019. gada 6. novembrī ir veikta augoša meža krājas un tirgus vērtības noteikšana zemes vienībā (zemes vienības kadastra apzīmējums 7484 005 0144) un ir saņemts Latvijas koksnes kvalitātes ekspertu savienības atzinums par augošas koksnes tirgus vērtību, kas ir noteikta 385,75 *euro* apmērā (Atzinums ŗeģ. Centrā 2019. gada 5. decembrī Nr. IEN/2019-7089).2019. gada 12. decembra sēdē Komisija atkārtoti ir aprēķinājusi atlīdzību par nekustamā īpašuma “Ziemeļu tuvā pievadstacija” Rembates pagastā, Ķeguma novadā atsavināšanu, nosakot to 8 086,00 *euro* apmērā, kas ietver nekustamā īpašuma tirgus vērtību 7 700,00 *euro* un kompensējamos zaudējumus (koksnes resurss) 386,00 *euro.* Centrs ir informējis īpašnieci par aprēķināto atlīdzību par nekustamā īpašuma atsavināšanu un uzaicinājis piedalīties Komisijas sēdē noteiktās atlīdzības izvērtēšanai (2020. gada 8. janvāra Centra vēstule Nr. NOS/2020-142).Īpašniece ir piekritusi Komisijas aprēķinātajam atlīdzības apmēram un informējusi, ka Komisijas sēdē nepiedalīsies (2020. gada 10. janvāra iesniegums). Komisija 2020. gada 23. janvāra sēdē ir apstiprinājusi atlīdzību par nekustamā īpašuma atsavināšanu sabiedrības vajadzībām atbilstoši aprēķinātajai atlīdzībai.Īpašnieces iesniegtos izdevumus, kas izriet no pirkuma un aizdevuma līgumiem, Komisija navatzinusi par zaudējumu izdevumiem, kas īpašniekam ir nodarīti saistībā ar nekustamā īpašuma atsavināšanu, un nav iekļāvusi tos atlīdzības apmērā, jo šie izdevumi ir saistīti ar nekustamā īpašuma pirmreizējo iegādi.Pamatojoties uz Likuma 9. pantu un Noteikumu 36.1. apakšpunktu, AM ar 2020. gada 3. februāra lēmumu Nr. 1/1-24.2/16 “Par taisnīgas atlīdzības apmēra apstiprināšanu par sabiedrības vajadzībām nepieciešamo nekustamo īpašumu “Ziemeļu tuvā pievadstacija” Rembates pagastā, Ķeguma novadā” ir apstiprinājusi Komisijas aprēķināto taisnīgas atlīdzības apmēru.Atbilstoši Noteikumu 2. punktam ar nekustamā īpašuma atsavināšanu bijušajam īpašniekam nodarītie kompensējamie zaudējumi (notariālie izdevumi, valsts nodevas, kancelejas nodevas, citi izdevumi), kas var rasties pēc nekustamā īpašuma atsavināšanas, tiks kompensēti to faktiskajā apmērā, pamatojoties uz atsavinātā nekustamā īpašuma bijušā īpašnieka iesniegumu, kuram pievienoti dokumenti, kas apliecina zaudējumu apmēru.Pēc nekustamā īpašuma iegādes valsts īpašumtiesības AM personā uz nekustamo īpašumu tiks nostiprinātas zemesgrāmatā.Ņemot vērā iepriekšminēto, AM ir izstrādājusi MK rīkojuma projektu “Par nekustamā īpašuma ”Ziemeļu tuvā pievadstacija” Rembates pagastā, Ķeguma novadā pirkšanu Nacionālo bruņoto spēku Aviācijas bāzes paplašināšanai”. |
| 3. | Projekta izstrādē iesaistītās institūcijas un publiskas personas kapitālsabiedrības | AM, Valsts aizsardzības militāro objektu un iepirkumu centrs. |
| 4. | Cita informācija | Rīkojuma projekta izstrādē ir izmantoti dokumenti, kas satur fiziskas personas datus. Datu apstrāde ir nepieciešama, lai izpildītu uzdevumu, ko AM veic sabiedrības interesēs, lai nodrošinātu MK rīkojuma projekta par nekustamā īpašuma atsavināšanu valsts aizsardzības uzdevumu īstenošanai pilnvērtīgu sagatavošanu, izvērtētu nekustamā īpašuma atsavināšanas tiesisko pamatu, tā atbilstību normatīvajiem aktiem un dokumentiem, tādējādi nodrošinot, ka tiek aizsargātas visu nekustamā īpašuma atsavināšanā iesaistīto pušu tiesības.Fiziskās personas datus saturošais dokuments paredzēts šauram subjektu lokam – noteiktajiem saskaņošanas dalībniekiem, kas veic rīkojuma projekta un anotācijas pilnvērtīgu izvērtējumu. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Privātpersona, kura zaudē īpašuma tiesības uz atsavināmo nekustamo īpašumu pret taisnīgu atlīdzību. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3.  | Administratīvo izmaksu monetārs novērtējums | Projekts šo jomu neskar. |
| 4. | Atbildības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020. gads | Turpmākie trīs gadi (*euro*) |
| 2021. | 2022. | 2023. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru 2020. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Rīkojuma projekts tiks īstenots (nekustamā īpašuma atsavināšana sabiedrības vajadzībām, īpašuma tiesību nostiprināšana zemesgrāmatā uz valsts vārda AM personā, nekustamā īpašuma bijušajam īpašniekam nodarīto kompensējamo zaudējumu segšana) no AM piešķirtajiem valsts budžeta līdzekļiem budžeta programmai 33.00.00 “Aizsardzības īpašumu pārvaldīšana”. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | AM, Valsts aizsardzības militāro objektu un iepirkumu centrs. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Rīkojuma projekts attiecas uz Publiskās pārvaldes politikas jomu.Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālā izdevuma “Latvijas Vēstnesis” elektroniskajā tīmekļa vietnē [*www.vestnesis.lv*](http://www.vestnesis.lv)  |

Ministru prezidenta biedrs,

aizsardzības ministrs A. Pabriks

S. Grizāne, 67300223

Sarmite.Grizane@vamoic.gov.lv

I. Zeltzaķe, 67300289

Ilze.Zeltzake@vamoic.gov.lv